Mesto Žilina v súvislosti s organizovaním Vianočných trhov 2026
vyhlasuje výberové konanie na bezplatný prenájom stánkov na Mariánskom námestí pre charitatívne účely na obdobie 
od 26. novembra 2026 do 01. januára 2027

Vyhlasovateľ:
Mesto Žilina
Sídlo: Námestie obetí komunizmu 1, 011 31 Žilina
Štatutárny zástupca: Mgr. Peter Fiabáne, primátor
Bankové spojenie: Prima banka Slovensko a. s.
Číslo účtu: SK37 5600 0000 0003 3035 3001
IČO: 00321796
DIČ: 2021339474
IČ DPH: nie je platiteľom DPH

1. Prihlášky
Miesto konania: Žilina – Mariánske námestie 
Termín konania: 26.11.2026 až 01.01.2027 vrátane
Otváracie hodiny stánkov: od 10:00 hod. – do 20:00 hod., maximálne do 22:00 hod. (prípadne podľa dohody s organizátorom)
Termín podania prihlášky: do 11.9.2026
Každý predajca bude mať k dispozícii drevený stánok s rozmermi 3x2 m. Počet stánkov pre charitatívnych predajcov je 2 ks.
Záujemca si musí vyplniť Prihlášku na charitatívny predaj a doručiť ju na adresu: Mestský úrad Žilina, Námestie obetí komunizmu 1, 011 31 Žilina alebo e-mailom na michaela.seligova@zilina.sk
Prihláška musí byť riadne a pravdivo vyplnená a musí byť na formulári, ktorý je zverejnený spolu s týmto vyhlásením, prihláška na inom formulári nebude posudzovaná. 

2. [bookmark: _Toc5]Postup pri výbere predajcov
[bookmark: _Toc24353277][bookmark: _Toc6]Formálne posúdenie Prihlášky na charitatívny predaj 
Po doručení prihlášky v termíne stanovenom vyhlasovateľom  a jej zaevidovaní MsÚ Žilina, sa posúdi jej úplnosť a správnosť údajov.
[bookmark: _Hlk204677083]Ak prihláška nie je úplná, alebo nie je na predpísanom formulári, nebude posudzovaná. Taktiež nebudú akceptované prihlášky po termíne podania.

3. Nájomné za celé obdobie konania Vianočných trhov 2026 je pre charitatívnych predajcov bezplatné.
[bookmark: _Hlk145421255]Pre úspešných uchádzačov bude pripravená Nájomná zmluva, ktorej podpis musí byť zrealizovaný najneskôr do 16.10.2026.
4. Časový priebeh
Lehota na podanie Prihlášky na charitatívny predaj: do 11.9.2026
Oznámenie o výsledku výberového konania: do 25.9.2026
Podpis Nájomnej zmluvy: do 16.10.2026

5. Informácia pre vjazd do pešej zóny k stánkom na dobu nevyhnutne potrebnú na naloženie a vyloženie tovaru do stánkov pre predajcov:
Vjazd do pešej zóny je bezplatný v týchto časových intervaloch:
· Od 26.11.2026 do 01.01.2027 od 7:00 do 11:00 hod. a od 20:00 do 23:00 hod.
Upozorňujeme, že v pešej zóne (Mariánske námestie) nie je možné parkovať z bezpečnostných a obslužných dôvodov. V prípade nerešpektovania tohto pokynu vám môže byť udelená pokuta zo strany Mestskej polície.
Žiadame o dodržiavanie uvedených časov na vstup do pešej zóny, nakoľko mimo túto dobu budú vysunuté stĺpiky, ktoré budú brániť prejazdu. V inom čase je vstup do pešej zóny spoplatnený. 
Pre dovezenie/odvezenie sortimentu bude možný vstup len cez priľahlé ulice:
· k Mariánskemu námestiu: Sládkovičova, Radničná a Burianova medzierka.

6. Všeobecné informácie
Podaním Prihlášky na charitatívny predaj nevzniká nárok na pridelenie predajného stánku v požadovanom rozsahu.
Predajcovia sú povinní akceptovať pokyny vyhlasovateľa a mestskej polície a taktiež sú povinní si zabezpečiť k predaju všetky náležitosti, ktoré vyžaduje legislatíva a hygienické predpisy platné v Slovenskej republike. 
Každý predajca je povinný na žiadosť vyhlasovateľa predložiť počas celého obdobia trvania ambulantného predaja doklady preukazujúce oprávnenie užívať stánok (Povolenie na ambulantný predaj a Nájomná zmluva).
Každý predajca je povinný mať Rozhodnutie o zápise verejnej zbierky do registra verejných zbierok (vydáva ho MV SR alebo Okresný úrad Žilina), inak mu nebude vystavené Povolenie na ambulantný predaj. 
Predajca je povinný akceptovať počas celého podujatia pri predaji občerstvenia - vianočných nápojov systém vratných pohárov, resp. v prípade nezabezpečenia systému vratných pohárov organizátorom, je povinný  zabezpečiť používanie výhradne papierových alebo kompostovateľných pohárov. 
Systém vratných pohárov sa nevzťahuje na nápoje podávané v objeme max 0,1 l a to výlučne destiláty, káva, ochutnávky nápojov. Tieto predajcovia môžu podávať do jednorazových papierových alebo kompostovateľných pohárov o objeme 0,1 l, ktoré sú predajcovia povinní si zabezpečiť.
Predajca je povinný počas celého trvania trhov dodržiavať vizuálnu identitu mesta. Všetky informačné materiály, ako sú cenníky, ponukové listy, označenie sortimentu a menovky stánku, musia byť vyhotovené v súlade s grafickým manuálom mesta (použitie predpísaného fontu, farieb a loga). Úspešným uchádzačom pošleme všetky potrebné podklady elektronicky.
Vyhlasovateľ oznamuje, že nejde o verejnú obchodnú súťaž v zmysle Obchodného zákonníka, ani o verejnú súťaž v zmysle Občianskeho zákonníka. 
[bookmark: _Hlk172191981]Toto výberové konanie je vyhlásené v zmysle Zásad hospodárenia a nakladania s majetkom mesta Žilina podľa článku 12, bod 4 c). 
Mesto Žilina – ako vyhlasovateľ si vyhradzuje právo výberu predajcov a určenia rozmiestnenia predajných miest.
Mesto Žilina – ako vyhlasovateľ si vyhradzuje právo vyradenia uchádzača v prípade, ak  nesplní podmienky podania prihlášky podľa tohto vyhlásenia.
Mesto Žilina – ako vyhlasovateľ si vyhradzuje právo na odstúpenie od zmluvy v prípade vážneho porušenia podmienok zmluvy zo strany nájomcu.
Ďalšie informácie: Ing. Michaela Šeligová, tel. 041/7063320, mobil 0905 814 864, e-mail: michaela.seligova@zilina.sk
